recursal/SuperWikiNEXT-32B huggingface dataset:
רצועת קומיקס הומוריסטית העוסקת באיתור מידע באינטרנט. רצועות קומיקס מורכבות לרוב בצורה הקלאסית של הבדיחה הכוללת לבסוף שורת מחץ, המתבטאת בפאנל האחרון.
**שורת מחץ** או **פאנץ' ליין** (מאנגלית: **punch line**) היא צירוף, מילה או משפט המופיעים בסוף קטע כגון כתבה, שיר או בדיחה ומהווים את הפואנטה שלו, השיא או ההפתעה, על פי רוב בצורה הומוריסטית. שורת מחץ ידועה לרוב כמרכיב השלישי בבדיחה האופיינית, לאחר הפתיחה והנרטיב.[דרושה הבהרה]

מבנה הבדיחה ותפקיד שורת המחץ
----------------------------

הצורה האופיינית והנפוצה של בדיחה מורכבת משלושה חלקים, המכונים לעיתים AAB. לרוב, שני חלקיה הראשונים של בדיחה מצורת AAB יחלקו מכנה משותף כלשהו, כאשר הראשון יהיה פתיח לבדיחה בו יוצגו הדמויות (אם הן קיימות) או האירועים, מעין אקספוזיציה, ואילו השני יציג נרטיב קבוע אשר במהלכו הפרטים שנחשפו בפתיח יקדמו עלילה מסוימת. חלקה השלישי של הבדיחה יהיה שורת המחץ, כאשר תתבצע סטייה מהמכנה המשותף של חלקים א' וב', מה שיגרום להפתעה בקרב המאזינים ובכך ייצור הומור. השם AAB ניתן משום ששני החלקים הראשונים, הזהים, נקראים בשם המשתנה A ולעומת זאת שורת המחץ, המסתייגת מהעלילה של חלקים אחד ושתיים, תסומן במשתנה B.

להלן דוגמה לבדיחה בעלת מבנה AAB:

* A – מדען אחד רצה לבדוק אם עכביש יכול לקפוץ גם בלי רגליים. הוא הוריד לעכביש את כל הרגליים ואמר לו: "קפוץ!". העכביש לא קפץ.
* A – המדען אמר לו שוב "קפוץ!". העכביש לא קפץ.
* B – אז המדען רשם במסקנות: עכביש בלי רגליים אינו שומע.

שלבי ה-A מקדמים נרטיב חוזר במהלכו המדען מצווה על העכביש לקפוץ ללא רגליים. בהתאם לנאמר בחלק A הראשון, המסקנה המתגבשת היא שעכביש ללא רגליים לא מסוגל לקפוץ, אלא שאז חלק ה-B, שורת המחץ, סוטה מכך ומביא מסקנה לא צפויה, ומכאן ההומור.

קיימות גם בדיחות AB או AAAB, אך הן פחות נפוצות. גם בבדיחות מצורות אחרות שורת המחץ תמיד תקיים את תנאי הסתירה שמובילה אל ההפתעה שיוצרת הומור.

בדיחות ללא שורת מחץ
-------------------

ישנן בדיחות שלא כוללות שורת מחץ בכוונה תחילה. לעיתים קרובות בדיחות מסוג זה יהיו חלק מעלילה מתמשכת, כמו במערכונים לצורך העניין, בהם ההומור הוא חלק מבנייה (Builld-up) מתמשכת, ולכן ההומור לא נוצר מתוך סטייה אלא כחלק מקו העלילה. לעיתים בדיחות ללא שורת מחץ יפצו על חסרונה באמצעות מבוכה שגורמת לצחוק. צורה זו של בדיחות שחיכה בקומדיות מצבים הבנויות על סיטואציות מביכות היוצרות הומור.

סוג אחר של בדיחה ללא שורת מחץ היא הבדיחה השטותית, שבה אין שורת מחץ מכיוון שכל הבדיחה, מתחילתה ועד סופה, לא כוללת נרטיב אחיד ולכן אין אלמנט של סטייה או שינוי. ניתן לראות בבדיחות מסוג זה כבדיחות ABB, כאשר ה-A הוא האקספוזיציה ושני חלקי ה-B הם הנרטיב המשתנה והלא מאורגן.

לקריאה נוספת
------------

* סלבטורה אטארדו, "The Linguistics of Humor: An Introduction", אוניברסיטת אוקספורד, 25 ביוני 2020.
* ליאון רפפורט, "Punchlines: The Case for Racial, Ethnic, and Gender Humor", גרינווד הוצאה לאור, 2005.

הערות שוליים
------------

1. ↑  "שורת מחץ"אתר=מילון אבניאון
2. ↑  APA PsycNet, doi.apa.org
3. ↑  Victor Raskin, **The primer of humor research**, Berlin ; New York : Mouton de Gruyter, 2008, עמ' 49, מסת"ב 978-3-11-018616-1

|  |  |
| --- | --- |
| בקרת זהויות עריכת הנתון בוויקינתונים | 
* GND: 4129878-0

 |
אליזבת בר, 2011
**אליזבת בר** (באנגלית: **Elizabeth Bear**; נולדה ב-22 בספטמבר 1971), היא סופרת אמריקנית הכותבת בעיקר בז'אנר הספרות הספקולטיבית. זוכת פרס ג'ון ו. קאמבל לסופר החדש הטוב ביותר (2005), פרס הוגו לסיפור הקצר הטוב ביותר (2008) עבור הסיפור הקצר "Tideline", ופרס הוגו לנובלה הטובה ביותר (2009) עבור "Shoggoths in Bloom". היא נמנית בין חמשת הסופרים הבודדים שזכו ביותר מפרס הוגו אחד, לאחר שזכו בפרס ג'ון ו. קאמבל עבור הסופר החדש הטוב ביותר (האחרים הם קרולין צ'רי, אורסון סקוט קארד, ספיידר רובינסון וטד צ'יאנג).

ביוגרפיה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
בר היא נצר לשושלת אוקראינית ולשושלת שוודית. נולדה בשם **שרה בר אליזבת' וישנבסקי**, בהרטפורד שבמדינת קונטיקט בארצות הברית. בעבר עבדה בתעשיית המדיה. חיה בלאס וגאס שבנבדה (אשר היוותה את הרקע לסיפורים הקצרים "One-Eyed Jack and the Suicide King", "Follow Me Light", "This Tragic Glass") אך חזרה לקונטיקט בינואר 2006.

הרומן הראשון שכתבה, "Hammered", פורסם בינואר 2005, ואחריו פורסמו "Scardown" ביולי ו-"Worldwired" בנובמבר. הטרילוגיה עוסקת בדמות הקנדית ג'ני קסידי, שהיא גם הדמות הראשונה בסיפור הקצר "Gone to Flowers". הספר זכה בפרס המגזין לוטוס לספר הבכורה הטוב ביותר באותה שנה. במאי 2006 הוציאה בר לאור את "The Chains That You Refuse", אוסף סיפורים קצרים פרי עתה. "דם וברזל", הספר הראשון בסדרת הפנטזיה "The Promethean Age", פורסם ב-27 ביוני 2006. בר היא גם אחת הכותבות של סדרת האינטרנט "Shadow Unit" המשודרת כיום.

ב-2008, בר תרמה את אוסף הספרים הפרטי שלה לאוניברסיטת צפון אילינוי, שם הוא הפך לחלק מהמחלקה לספרים נדירים ואוספים מיוחדים.

יצירות
------

The Jenny Casey trilogy

* Hammered ‏ (ינואר 2005, הוצאת Bantam Spectra)
* Scardown ‏ (יולי 2005, הוצאת Bantam Spectra)
* Worldwired ‏ (נובמבר 2005, הוצאת Bantam Spectra)

The Promethean Age

* Blood and Iron ‏ (יוני 2006, הוצאת ROC)
* Whiskey and Water ‏ (יולי 2007, הוצאת ROC)
* The Stratford Man:

Volume I: Ink and Steel ‏ (יולי 2008, הוצאת ROC)
Volume II: Hell and Earth ‏ (אוגוסט 2008, הוצאת ROC)
Jacob's Ladder trilogy

* Dust ‏ (דצמבר 2007, הוצאת Bantam Spectra)
* Chill ‏ (פברואר 2010, הוצאת Bantam Spectra)
* Grail ‏ (פברואר 2011, הוצאת Bantam Spectra)

קישורים חיצוניים
----------------

ויקישיתוף מדיה וקבצים בנושא **אליזבת בר** בוויקישיתוף
* 

* אתר האינטרנט הרשמי של אליזבת בר (באנגלית)
* אליזבת בר, ברשת החברתית טוויטר

* אליזבת בר, ברשת החברתית Goodreads

הערות שוליים
------------

1. ↑  "Transcript of the Absolute Write chat with writer Elizabeth Bear. March 17, 2009". www.absolutewrite.com. 2011-05-03.
2. ↑  Science Fiction and Fantasy Writers of America (SFWA) Collection, Northern Illinois University

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 1523345891229
* CiNii: DA05807615
* ISNI: 0000 0001 2026 5936
* LCCN: no2005043525
* MusicBrainz: 449b3dcf-52a7-4bca-bd45-e36ed0ca9022
* NDL: 01121165
* NKC: xx0073373
* NLK: KAC202109178
* NLP: A26647266
* NTA: 29834176X
* SNAC: w63935wq
* SUDOC: 227548469
* VIAF: 58812050
* WorldCat: lccn-no2005043525

 |
**ג'ירולאמו מיי** (באיטלקית: **Girolamo Mei**; ‏27 במאי 1519 - יולי 1594) היה היסטוריון והומניסט איטלקי, שעשה לו שם בתולדות המוזיקה בזכות התנופה האינטלקטואלית לקמראטה הפלורנטינית, ששמה לה למטרה להחיות את הדרמה המוזיקלית של יוון העתיקה. ג'ירולאמו נולד בפירנצה ומת ברומא.

מיי היה האירופאי הראשון אחרי בואתיוס (Boethius) בן המאה השישית, שערך מחקר בתאוריית המוזיקה של יוון העתיקה. הוא כינס את ממצאיו במסה גדולה, De modis musicis antiquorum
(שלא יצאה לאור בפרסום רשמי, אך נכתבה בין השנים 1568 ו-1573). רבים מממצאיו העביר אל המוזיקאי וינצ'נצו גליליי, אביו של גלילאו גליליי באמצעות תכתובת ענפה; למידע הזה היה תפקיד מכריע בגיבוש סגנון מוזיקלי חדש, שהתפתח בפירנצה בשלהי המאה ה-16, סגנון הרצ'יטאטיב החדש (stile recitativo), שממנו התפתחו המונודיה, הדרמות המוזיקליות הראשונות ובסופו של דבר האופרה. גליליי ושאר החברים בקמראטה הפלורנטינית הביו נחושים בדעתם להשיב לחיים את הסגנון המוזיקלי של הדרמה היוונית הקדומה. גם אם אפשר שטעו, בסופו של דבר, באופן שבו בוצע הדבר הלכה למעשה, עובדה היא כי פתחו, תוך שימוש ברעיונותיו של מיי, באחת המהפכות הגדולות ביותר בתולדות המוזיקה.

מיי גם ערך ופירש את הטרגדיות של אייסכילוס ואאוריפידס, לצד יצירות רבות אחרות של סופרים קלאסיים.

לקריאה נוספת
------------

* Gustave Reese, *Music in the Renaissance*. New York, W.W. Norton & Co. 1954. מסת"ב 0-393-09530-4

* גוסטב ריז. "מוזיקה ברנסאנס", ניו יורק, נורטון ושות' 1954

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007274768405171
* BNE: XX1561449
* BnF: cb13517235j (data)
* CiNii: DA04090479
* GND: 118989138
* ICCU: CFIV109974
* ISNI: 0000 0001 1027 9808
* LCCN: n87152872
* NDL: 00744148
* NLA: 35859937
* RERO: 02-A003580021
* SNAC: w6rn5n6n
* SUDOC: 035614188
* Trove: 1119703
* VcBA: 495/130856
* VIAF: 61702748
* WorldCat: lccn-n87152872

 |
**דוֹרבָּן סומטרי** (שם מדעי: ***Hystrix sumatrae***) הוא מין של מכרסם מהסוג דורבן שבמשפחת הדורבניים, האנדמי לאי סומטרה שבאינדונזיה. 

דורבן זה בינוני בגודלו ומגיע לאורך 45.5–56 ס"מ ולמשקל 3.8–5.4 ק"ג. הוא בעל שערות אפורות-שחורות לאורך הגוף וקוצים הפונים אחורה לאורך עמוד השדרה שלו שאורכם עד 70 מ"מ. הוא בעל ראש גדול, אוזניים ורודות ולסתות חזקות העוזרות לו לכרסם מזון קשה. במראהו הוא מזכיר מאוד את הדורבן המלאי, החי גם הוא בסומטרה.

הדורבן הוא מכרסם מתחפר המצוי ביערות ראשוניים ויערות פתוחים אחרים באזור והוא מתחפר באדמה בעזרת כפותיו החזקות. הוא אוכל צמחים בעיקרו אך גם חרקים ונבלות. להגנה מטורפים כמו טיגריס סומטרה או עופות דורסים הוא מקשת את עמוד השדרה שלו כדי להגביה את קוציו ומרטיט אותם ליצור רעש מבהיל. אם זה לא עוזר הוא יתרחק אך ינוע במהירות לאחור כלפי התוקף כדי להחדיר לו את קוציו הארוכים.

דורבן זה ניצוד בידי תושבי סומטרה אך אין לזה השפעה על אוכלוסייתו. הוא נפגע יותר מכריתת יערות ופגיעה בטבע אך עד כה לא נמצא בסכנת הכחדה.

קישורים חיצוניים
----------------

ויקישיתוף מדיה וקבצים בנושא **דורבן סומטרי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* GBIF
 |

הערות שוליים
------------

1. ↑  דורבן סומטרי באתר הרשימה האדומה של IUCN

| דורבניים |
| --- |
| דורבן | דורבן מצוי • דורבן הכף • דורבן מלאי • דורבן ג'אווה • דורבן מצויץ • דורבן עב-קוצים • דורבן פיליפיני • דורבן סומטרי |  |
| דורבן עב-זנב | דורבן עב-זנב אסייתי • דורבן עב-זנב אפריקני |
| דורבן ארוך-זנב (סוג ומין יחיד) | דורבן ארוך-זנב |
גרף **ניסיוני** המציג את חוק פאשן - מתח הפריצה (בציר Y) הוא פונקציה בעלת מינימום של מכפלת הלחץ והמרחק (בציר X).
גרף **תאורטי** המציג את החוק
**חוק פאשן** (**Paschen**) הוא חוק פיזיקלי הקובע באופן אמפירי את מתח הפריצה - הפרש הפוטנציאלים החשמליים אותו יש להקנות לשפופרת גז על מנת ליצור בה התפרקות חשמלית. החוק, אשר פורסם בשנת 1889 על ידי הפיזיקאי הגרמני פרידריך פאשן ונקרא על שמו, קובע את תלות מתח הפריצה בסוג הגז, בחומר שממנו עשויות האלקטרודות בשפופרת, במרחק בין האלקטרודות ובלחץ שבשפופרת.

תלות בלחץ הגז ובמרחק בין האלקטרודות
-----------------------------------

הצורה הפשוטה והמוכרת ביותר של החוק טוענת כי מתח הפריצה {\displaystyle \ V\_{b}} הוא פונקציה לא-ליניארית של מכפלת לחץ הגז \ p והמרחק בין האלקטרודות \ d. כלומר:



 

V

b

=
f
(
p
×
d
)

{\displaystyle \ V\_{b}=f(p\times d)}

{\displaystyle \ V_{b}=f(p\times d)}
עוד קובע החוק כי לפונקציה זו קיימת נקודת מינימום, דהיינו ערך מסוים של המכפלה שעבורו מתקבל מתח הפריצה הקטן ביותר.

אמפירית, החוק תקף עבור ערכי {\displaystyle \ pd} הקטנים מ-{\displaystyle \ 1000\ torr\cdot cm}.

ההסבר הפיזיקלי האינטואיטיבי לחוק זה קשור בעובדה שמתח הפריצה תלוי בניידות האלקטרונים. אם המכפלה p×d היא גדולה מדי, משמעות הדבר היא שהיונים החיוביים צפופים מאוד ולכן האלקטרונים אינם מצליחים לצבור מספיק אנרגיה ולייננם. כאשר המכפלה קטנה מדי, היונים מפוזרים מאוד ומאידך גם המרחק בין האלקטרודות קטן – ואזי המהלך החופשי הממוצע של האלקטרונים מאפשר להם לעבור בין שתי האלקטרודות מבלי להתנגש כלל ביונים חיוביים בדרכם.

תלות בטמפרטורה
--------------

תלות מתח הפריצה במכפלת הלחץ והמרחק משתנה לפי הטמפרטורה. התלות בטמפרטורה באה לידי ביטוי באמצעות כתיבת חוק פאשן באופן הבא:



 

V

b

=
f
(
n
d
)

{\displaystyle \ V\_{b}=f(nd)}

{\displaystyle \ V_{b}=f(nd)}
כאן \ n היא צפיפות הגז, וזו תלויה בטמפרטורה דרך משוואת המצב של גז אידיאלי. 

הנוסחה המדויקת, הכוללת גם תלות בטמפרטורה, נמצאה באופן ניסיוני עבור אוויר והיא נתונה על ידי:

{\displaystyle \ V\_{b}=24.22\cdot X+6.08\cdot {\sqrt {X}}}
הערך שמתקבל הוא ביחידות של קילו-וולט

כאשר ערכו של X נתון על ידי:



 
X
=

293
⋅
p
⋅
d

760
⋅
T


{\displaystyle \ X={\frac {293\cdot p\cdot d}{760\cdot T}}}

{\displaystyle \ X={\frac {293\cdot p\cdot d}{760\cdot T}}}
**פלויד דלפילד קרוסבי** (באנגלית: **Floyd Delafield Crosby**‏; 12 בדצמבר 1899 – 30 בספטמבר 1985), צלם קולנוע אמריקני, זוכה פרס האוסקר. צילם את הסרט הישראלי "סאלח שבתי".

ביוגרפיה
--------

קרוסבי נולד בניו יורק. סרטו הראשון כצלם קולנוע היה הדרמה הרומנטית של במאי הראינוע פרידריך וילהלם מורנאו, "טאבו: סיפורי הימים הדרומיים" (1931). הסרט צולם כולו בפולינזיה הצרפתית וקרוסבי קיבל על עבודתו את פרס האוסקר כצלם הטוב ביותר. במהלך העשור ובתחילת שנות הארבעים צילם בעיקר סרטים קצרים. בעת מלחמת העולם השנייה שימש כצלם מטעם חיל האוויר האמריקני וצילם סרטי אימונים ותדמית, עליהם לא קיבל קרדיט. סרטו הראשון באורך מלא לאחר המלחמה היה הסרט התיעודי "בית אבי (1947)" של הבמאי הרברט קליין, שהיה קופרודוקציה ישראלית-אמריקנית. הסרט עסק במאמציו של ילד פליט שואה לחפש אחר הוריו בישראל. הסרט זכה להצלחה בקרב יהודי ארצות הברית והביא לתנופה מסוימת בתעשיית הקולנוע הישראלית. ב-1949 שב לצלם סרטים אמריקניים באורך מלא.

ב-1952 צילם את סרטו המפורסם ביותר, "בצהרי היום", המערבון זוכה ארבעת פרסי האוסקר, בכיכובו של גרי קופר. למרות הביקורות המצוינות וההצלחה הקופתית המרשימה, קרוסבי לא קיבל מועמדות לפרס האוסקר, אך זכה בפרס גלובוס הזהב. הוא גם היה שותף לצילום (לצד בורנט גופי) בסרט זוכה האוסקר "מעתה ועד עולם", אולם לא קיבל על כך קרדיט, וגופי הוא שזכה בפרס האוסקר. בהמשך ביים עשרות סרטים, רובם 'B movies', ושיתף פעולה עם הבמאי רוג'ר קורמן ב-22 סרטים בין השנים 1955 - 1963. כמו כן ביים את הסרטים "אוקלהומה!" (1955), של פרד זינמן, "הזקן והים" (1955), בכיכובו של ספנסר טרייסי ואת סרטו הראשון של השחקן ג'ק ניקולסון, "The Cry Baby Killer", מאותה השנה.

ב-1964 הגיע לישראל, על ידי המפיק מנחם גולן, כדי לצלם את סרט הבכורה של אפרים קישון "סאלח שבתי". קישון טען שמכיוון שאינו מבין דבר בקולנוע החליט להשתמש באנשים המנוסים ביותר שיכול היה למצוא.

קישורים חיצוניים
----------------

* פלויד קרוסבי, במסד הנתונים הקולנועיים IMDb (באנגלית)
* פלויד קרוסבי, באתר AllMovie (באנגלית)
* פלויד קרוסבי, במסד הנתונים הקולנועיים KinoPoisk (ברוסית)
* פלויד קרוסבי, באתר MusicBrainz (באנגלית)
* פלויד קרוסבי, באתר Discogs (באנגלית)
* ביוגרפיה ורשימת כל סרטיו
* Movies - New York Times

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007444605005171
* BNE: XX1306133
* BnF: cb140112790 (data)
* GND: 137639554
* ISNI: 0000 0001 1059 2052
* LCCN: no97008545
* MusicBrainz: 02676f7f-9a78-4be9-acbb-9611f3dac70a
* NKC: xx0156408
* SNAC: w6z47sdf
* SUDOC: 059749962
* VIAF: 42037664
* WorldCat: lccn-no97008545

 |
מדליות הכבוד של הקונגרס - העיטור הצבאי הגבוה ביותר של ארצות הברית
**אותות ועיטורים צבאיים** מוענקים בצבאות בעולם לחיילים וקצינים שהצטיינו בקרבות, בפעילות מבצעית או שהפגינו יכולות מקצועיות ראויות לציון. עיטורים הוענקו לראשונה ברומא העתיקה. עיטורים צבאיים במדינות שונות מקנים לעיתים גם זכויות יתר למקבליהם, החל ממענקים כספיים וכלה בקדימות בקבלת דיור ציבורי וטיפולים רפואיים. במדינות רבות נהוגה מערכת דומה או מקבילה של עיטורים אזרחיים. עיטורים צבאיים הוענקו במדינות שונות לא רק ללוחמים, אלא גם ליחידות צבא, מפעלים ביטחוניים ואפילו לערים.

סמליות
------

אותות ועיטורים צבאיים מורכבים בדרך כלל מסרט בד צבעוני אליו מוצמד עיטור מתכת. לצבעי הסרט משמעות סמלית, ולעיטור, על פי המדינה בה הונפק, מאפיינים שונים הכוללים לעיתים דמות הריבון (במקרה של עיטורים המוענקים בממלכות או במשטרים טוטליטריים מסוימים), אתרי קרבות, פסוקים בעלי משמעות מיוחדת וכדומה. לעיתים מוטבע העיטור תוך שימוש במתכת שהותכה משלל אויב, על מנת להעצים את המסר שהוא מעביר (למשל צלב ויקטוריה). ברוב המדינות, העיטורים הצבאיים אינם נטבעים ממתכות יקרות ואין להם ערך כספי ניכר כשלעצמם, זולת המעמד והיוקרה שנלווים להם. אחד המקרים החורגים מכלל זה הוא העיטורים של ברית המועצות, שהונפקו מפלטינה, זהב וכסף.

יצירת הזדהות ולכידות חברתית
---------------------------

אותות ועיטורים בריטיים וישראליים של ותיק מלחמת העולם השנייה
במקרים מסוימים נוסדו עיטורים צבאיים על מנת להעצים את תחושת ההזדהות של הציבור עם צבא המדינה, כמו במקרה של ברית המועצות בעת מלחמת העולם השנייה. למרות אופייה החילוני של המדינה, ושלילת עברה הצארי, נוסדו עיטורים בעלי אופי דתי (למשל עיטור התהילה שעיצוב הסרט שלו זהה לעיטור על שם ג'ורג' הקדוש) או כאלה המעלים על נס מצביאי עבר מתקופת הצארים הרוסיים (לדוגמה עיטורי סובורוב, קוטוזוב, אושאקוב ונחימוב). דבר כינונם של עיטורים צבאיים מפורסם במדינות רבות בעיתונות או בשילוט חוצות, והציבור בהן נקרא לכבד את נושאי העיטורים השונים.

ראו גם
------

* עיטורי הצבא הרומי
* צלב ויקטוריה
* עיטורי הכוחות המזוינים של ארצות הברית
* עיטורי ברית המועצות
* צלב הברזל
* עיטורי צה"ל

קישורים חיצוניים
----------------

ויקישיתוף מדיה וקבצים בנושא **אותות ועיטורים צבאיים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10675653
* NKC: ph127208

 |
**אדינותריום** (שם מדעי: *Adinotherium*; משמעות השם: "לא דינותריום") הוא סוג של יונק נכחד ממשפחת הטוקסודוניים, שחי באמריקה הדרומית במשך המיוקן שלפני 17.5–6.8 מיליון שנה. המאובנים שלו התגלו בתצורת איטוסאינגו (אנ') ותצורת סנטה קרוז בארגנטינה ובתצורת ריו פריאס (אנ') ותצורת צ'וצאל בצ'ילה. הם הוגדרו ב-1887 בידי הפלאונטולוג הארגנטינאי פלורנטינו אמגינו (אנ') ובו נכללו מספר מינים.

יונק זה דמה במראהו לטוקסודון דמוי הקרנף, אך היה קטן בהרבה. הוא הגיע לאורך 1.5 מטר ולמשקל של 120 קילוגרם בממוצע. הגולגולת שלו הייתה רחבה עם שיניים טוחנות גדולות ובקצה העליון של הגולגולת הייתה קרן קטנה, שאולי שימשה להתנגחויות קטנות בין הזכרים על נקבות. המבנה שלו היה נמוך מאוד, דומה מעט לחזיר או פקארי והכתף הייתה באותו הגובה של הקרסול ושל קצה האגן. הוא היה אוכל צמחים רכים כמו עלים, פקעות ושורשים או צמחי מים אך הוא נאלץ להתפתח לחיים בערבות המיוקן.

מינים
-----

* *Adinotherium corriguenense*
* *Adinotherium ferum*
* *Adinotherium haplodontoides*
* *Adinotherium karaikense*
* *Adinotherium nitidum*
* *Adinotherium ovinum*
* *Adinotherium robustum*
* *Adinotherium splendidum*

קישורים חיצוניים
----------------

ויקישיתוף מדיה וקבצים בנושא **אדינותריום** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**אדיר שרעבי** (נולד ב-8 באוקטובר 1977) הוא כדורגלן עבר ישראלי ששיחק בעמדת הקשר.

קריירה
------

שרעבי התחיל לשחק כדורגל בגיל 10 בקבוצת הילדים של מכבי שעריים ובגיל 15 הצטרף למחלקת הנוער של מכבי תל אביב. בקיץ 1995 הצטרף לקבוצת הבוגרים של מכבי שעריים בה שיחק שנתיים. בקיץ 1997 חתם בבית"ר באר שבע עמה היה שותף לעלייה לליגה השנייה בסיום העונה.

בקיץ 1998 חתם במכבי עירוני אשדוד מהליגה הראשונה. ב-22 באוגוסט ערך את הופעת הבכורה שלו בקבוצה בתיקו 3-3 נגד מכבי תל אביב. בסיום העונה התאחדה הקבוצה עם היריבה העירונית ושרעבי הצטרף לקבוצה המאוחדת. ב-25 בספטמבר 1999 הבקיע את שער הבכורה שלו בליגת העל בתיקו 1-1 נגד בית"ר ירושלים. ב-7 בדצמבר הבקיע ובישל בניצחון 0-3 נגד הפועל ירושלים.

בקיץ 2000 חתם בהפועל רמת גן מהליגה הלאומית וכעבור שנתיים חתם בהפועל מרמורק. בקיץ 2003 חזר לקדנצייה שנייה ברמת גן. ב-24 בספטמבר 2003 ערך את הופעת הבכורה שלו בזירה האירופית בהפסד 1-0 ללבסקי סופיה במסגרת מוקדמות גביע אופ"א.

בהמשך הקריירה שיחק בסקציה נס ציונה, הפועל מרמורק, מכבי יבנה ובית"ר יבנה.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אדיר שרעבי"**.
**איגור יורייביץ' ארטמייב** (ברוסית: **Игорь Юрьевич Артемьев**; נולד ב-27 בנובמבר 1961, לנינגרד) הוא פוליטיקאי מדינאי, המשמש כעוזרו של ראש ממשלת רוסיה מאז נובמבר 2020, קודם לכן שימש כראש השירות הפדרלי למלחמה במונופולים במשך 12 שנה (מ־10 במרץ 2004 עד 11 בנובמבר 2020). חבר הוועדה המדינית של המפלגה הדמוקרטית הרוסית "יאבלוקו".

ביוגרפיה
--------

אביו היה פועל, אמו מהנדסת. הוא למד בבית הספר 240 בלנינגרד ובית ספר 254, שיחק בקבוצת רוגבי הנוער של העיר לנינגרד. ב-1983 למד במכון הביולוגי של אוניברסיטת לנינגרד והתמחה במכון הפדגוגי הרצן בקתדרה לפיזיולוגיה ואנטומיה.

קריירה
------

הוא נכנס לפוליטיקה בשנת 1989. בשנת 1990 הוא נבחר לסגן מועצת העיר לנינגרד, שימש כיו"ר הוועדה לאקולוגיה וכלכלה עירונית. הוא עמד בראש המפלגה האזורית של המרכז, שהפכה לימים לבסיס של מפלגת יאבלוקו בסנקט פטרבורג.

בשנת 1994 נבחר ארטמייב לאספה המחוקקת של סנט פטרבורג מטעם תנועת "העיר האהובה". מאז 1994 שימש כיו"ר הוועדה לכלכלה עירונית ויו"ר קבוצת התיאום לתקציבים ומימון של האספה המחוקקת. היה מחברם של חוקים עירוניים רבים בתחומי דיני הבחירות, הליך התקציב, מיסוי, מדיניות ההלוואות והטבות המס, מימון הכלכלה העירונית והסביבה.

בשנת 1996 מונה לסגן מושל סנקט פטרבורג ויו"ר ועדת הכספים של מינהל העיר. בשנת 1998 למד בפקולטה למשפטים באוניברסיטת סנקט פטרבורג. בינואר 1999 התפטר ארטמייב בהתאם להחלטת מפלגת יאבלוקו לשבור את האיחוד הפוליטי עם המושל ולדימיר יאקובלב. בפברואר 1999 הוא נבחר לסגן יו"ר מפלגת יאבלוקו ובשנת 1999 מונה לראש הקרן למחקרים כלכליים ופוליטיים "מרכז EPICenter - סנקט פטרבורג".

בדצמבר 1999 הוא נבחר לדומה הממלכתית של הפדרציה הרוסית והיה חבר הדומה השלישית ושימש כסגן יו"ר סיעת יאבלוקו בפרלמנט וסגן יו"ר הוועדה לארגוני אשראי ושווקים פיננסיים. הוא נמנה עם מחברי התקציבים האלטרנטיביים של הפדרציה הרוסית שהציעה מפלגת יאבלוקו בשנים 1999–2003 לטיוטת התקציבים הפדרליים לשנים 2000–2004, שחלקם נלקחו בחשבון על ידי ממשלת הפדרציה הרוסית.

בשנת 2000 הוא התמודד למשרת מושל סנקט פטרבורג, אך סיים במקום השני והשיג 14.68% מהקולות. ב-10 במרץ 2004 מונה לעמוד בראש השירות הפדרלי למלחמה במונופולים, זאת בהמלצת ראש ממשלת רוסיה, מיכאיל פרדקוב.

בנובמבר 2020 הועבר לתפקיד עוזר ראש הממשלה על ידי מיכאיל מישוסטין ובכך סיים כהונה בת 16 שנים בשירות למלחמה במונופולים.

חיים אישיים
-----------

איגור ארטמייב נשוי ואב לארבעה ילדים. הוא מעורב בפעילות ספורטיבית בייחוד בענפי כדורגל, טניס ורוגבי ומכהן כיו"ר חבר הנאמנים של פדרציית הרוגבי הרוסית.

קישורים חיצוניים
----------------

ויקישיתוף מדיה וקבצים בנושא **איגור ארטמייב** בוויקישיתוף
* ביוגרפיה באתר השירות הפדרלי למלחמה במונופולי
* ביוגרפיה באתר מפלגת "יאבלוקו"

הערות שוליים
------------

1. ↑  Глава ФАС Игорь Артемьев рассказал «Газете. Ru» о результатах борьбы с картелями и реформе госзакупок
2. ↑  "Список членов попечительского совета Федерации регби России" (ברוסית). אורכב מ-המקור ב-2017-05-08. נבדק ב-2017-05-06.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1034745174
* ISNI: 0000 0004 0948 5024
* LCCN: no2001051158
* VIAF: 303133133
* WorldCat: lccn-no2001051158

 |
***O Arise, All You Sons*** (בתרגום חופשי: הו, קומו, כל בני הארץ) הוא המנונה הלאומי של פפואה גינאה החדשה. השיר הפך להמנונה הרשמי כשפפואה גיאנה החדשה קיבלה עצמאות ב-16 בספטמבר 1975. ההמנון חובר על ידי חייל אוסטרלי ששירת בצי המלכותי, טום שקלדי (Tom Shacklady).

מילות ההמנון
------------

  

O arise all you sons of this land,  

Let us sing of our joy to be free,  

Praising God and rejoicing to be  

Papua New Guinea.  

  

Shout our name from the mountains to seas  

Papua New Guinea;  

Let us raise our voices and proclaim  

Papua New Guinea.  

  

Now give thanks to the good Lord above  

For His kindness, His wisdom and love  

For this land of our fathers so free,  

Papua New Guinea.  

  

Shout again for the whole world to hear  

Papua New Guinea;  

We're independent and we're free,  

Papua New Guinea.

ראו גם
------

* דגל פפואה גינאה החדשה
* סמל פפואה גינאה החדשה

| המנוני מדינות אוקיאניה |
| --- |
| 

|  |  |
| --- | --- |
| איי מרשל • איי שלמה • (בוגנוויל) • ונואטו • טובאלו • טונגה • מיקרונזיה • נאורו • ניו זילנד • סמואה • פיג'י • פלאו • פפואה גינאה החדשה • קיריבטי | אוקיאניה |

 |
סמליל האתר הישן
פירוש נוסף ערך זה עוסק באתר אינטרנט ישראלי. אם התכוונתם למשמעות אחרת, ראו גולר (פירושונים).
**גולר** הוא אתר אינטרנט ישראלי העוסק בכדורגל בעיקר בליגות החובבניות.

היסטוריה
--------

האתר הוקם בשנת 2010 על ידי אוהד רון, שחקן עבר במספר קבוצות בליגות הנמוכות בישראל, שהבולטת שבהן היא עירוני קריית שמונה, בה שיחק בין השנים 1998–2002.

בניגוד לאתרי הספורט הגדולים בישראל המתמקדים בליגות הבכירות של הכדורגל הישראלי והבינלאומי, גולר מקדיש את תכניו בעיקר לליגות הנמוכות והחובבניות, שאינן זוכות לסיקור בתקשורת הארצית.

האתר מכיל ראיונות עם שחקנים, אנשי צוות ואוהדים של הליגות החובבניות, סיקור משחקנים ותחזיות לפני מחזורי משחקים בליגות א' ו-ב'. כמו כן, מספק בזמן אמת את תוצאות המשחקים שמתקיימים במגרשי הספורט בליגות אלו.

צוות האתר כולל כתבים וצלמים בהם: אלון סגל, ארז נעמן, אורי דוד, אביחי חיים ואביתר ברק והצלמים: אדיר נמרוד כץ, מני בן ארי, מאור אלקסלסי, רמי גרידיש ועוד.

בשנת 2013, החל שיתוף פעולה בין גולר לאתר הספורט ONE במסגרתו משותפות כתבות גולר באתר בחלק המוקדש לליגות הנמוכות בישראל.

קישורים חיצוניים
----------------

* 

* אתר האינטרנט הרשמי של גולר
**מזימטה** (ברוסית **Мзы́мта**; באדיגית **Мэзмытӏэ**) הוא נהר בקווקז המערבי הזורם בדרום-מזרחו של מחוז קרסנודר ברוסיה, ונשפך אל הים השחור ברובע אדלר שבעיר סוצ'י. אורכו של הנהר 89 ק"מ וגליל מימיו משתרע על פני 885 קמ"ר.

מקורותיו של הנהר בקווקז הגבוה בגובה של 2,980 מטר, והוא זורם דרך עמק צר שבו שני אגמים ומספר מפלי מים. תחילה זורם הנהר לכיוון צפון-מערב וחוצה בדרכו את קרסנאיה פוליאנה השייכת לסוצ'י רבתי, ובה התקיימו חלק ניכר מענפי התחרות של משחקי החורף האולימפיים באולימפיאדת סוצ'י בשנת 2014. מקרסנאיה פוליאנה משנה המזימטה את כיוון זרימתו, ופונה בקשת רחבה לכיוון דרום-מערב עד שהוא נשפך אל הים השחור.

שיפועו של הנהר עומד על 33.5 מטר/ק"מ ולאורך כל אורכו כמעט, אופיו של הנהר פראי. בעונת הפשרת השלגים עשויים מימיו להגיע לגובה של 5 מטר מעל מפלסם הרגיל, וספיקתם מגיעה ליותר מ-750 מטר מעוקב/שנייה. מסיבות אלה הנהר פופולרי בקרב העוסקים ברפטינג.

לאורך גדותיו של הנהר חורשות עצי אשור ואלון.

גלריה
-----

* שפך הנהר אל הים השחורשפך הנהר אל הים השחור
* נמל התעופה הבינלאומי של סוצ'י הממוקם בעמק הנהר סמוך לשפכו אל הים השחורנמל התעופה הבינלאומי של סוצ'י הממוקם בעמק הנהר סמוך לשפכו אל הים השחור

קישורים חיצוניים
----------------

ויקישיתוף מדיה וקבצים בנושא **מזימטה** בוויקישיתוף
**מזומן הוא המלך** (באנגלית: **Cash is king**) הוא ביטוי המשמש לצורכי ניתוח עסקים או תיקי השקעות, המדגיש את חשיבותו של תזרים המזומנים לאיתנות הפיננסית הכוללת של עסק. מבחינת משקיעים עשוי הביטוי לשמש כתיאור היתרון בהחזקת שיעור ניכר של מזומן או נכסים לזמן קצר – נזילים. יתרון שימומש בעתות של נפילות בשווקים הפיננסים או לניצול הזדמנויות להשקעה. הביטוי מבטא עד כמה חיוני להותיר בידי עסק יתרות מזומנים זמינות לצורכי תפעול לזמן קצר, רכישות והשקעות.

נכסים בלתי נזילים, כגון יתרות חוב של לקוחות, משפיעים אמנם בצורה חיובית על ההון העצמי, אך אינם מבטיחים את יכולותיה של החברה לבצע תשלומים מיידיים לספקים או אף לעובדים בגין שכר. ללא יתרות מזומנים ומבלי יכולת לממש נכסים בזמן קצר, עלולה חברה להגיע אף לכדי הליך פירוק למרות הון עצמי חיובי.

המקור לביטוי "מזומן הוא המלך" אינו ברור. נעשה בו שימוש בשנת 1988 על ידי Per G Gyllenhammar, מנכ"ל VOLVO באותה העת, לאחר התרסקות שוק המניות בעולם שנה קודם לכן. הביטוי הוזכר על ידי אלכס ספנוס, מיליארדר אמריקאי שעשה את הונו בתחום הבנייה, ולעיתים הוזכר גם במאמרים של חברת מוטלי פול, חברה אמריקאית המתמחה בייעוץ השקעות במולטימדיה.

במהלך המשבר הפיננסי העולמי שהחל ב-2008, נעשה בביטוי שימוש נרחב כדי לתאר חברות שנאלצו להנפיק מניות בעל כורחן או שנקלעו לפשיטת רגל.

הערות שוליים
------------

1. ↑  Cash Is King - FOOL ON THE HILL, November 21, 2000
**מזי כהן** הוא אלבום הבכורה של הזמרת מזי כהן, אשר יצא לאור בשנת 1988 ובו שירים שאת כל המילים כתבה הפזמונאית רוני ערן והלחנים של מזי כהן, חלקם בשיתוף עם המפיק המוזיקלי איתן גדרון; היוצא דופן הוא השיר "שם באבן" שהוא תרגום השיר Army Dreamers (אנ') של קייט בוש.

הפקה
----

בשנת 1981 חתמה כהן, לאחר שהתפרסמה עם להקת "גזוז" וכזמרת במספר שיתופי פעולה עם אמנים שונים, על חוזה הקלטות עם חברת "סי. בי. אס. ישראל" (שהפכה אחר כך ל-NMC). הפקת התקליט נדחתה מספר פעמים, אך כהן חידשה את החוזה כל שנה בתקווה שהפקתו תתחיל. בינתיים השתתפה בהפקות שונות וזכתה להצלחה עם הופעותיה באופרת הרוק "מאמי" (סי. בי. אס. אף הוציא לאור את אלבום ההופעה). בתחילת 1987 החליטה להפיק תקליט על חשבונה יחד עם חברה לחיים (בהמשך בעלה) איש הסאונד איתן ויסלר. עם הצלחת הסינגל הראשון "חופשת מולדת" בתחנות הרדיו, נחתם הסכם ההפצה עם חברת "הד ארצי" בתחילת 1988. יציאת התקליט התעכבה מספר שבועות עד שהתקבל אישור מקייט בוש להשתמש בשירה "שם באבן" באלבום - שיר אנטי מלחמתי שהוקלט כדואט עם מתי כספי.

בסוף 1990 זכתה כהן בתביעה נגד "סי. בי. אס.", אך הפסידה בערעור.

האלבום מכר כ-7,000 עותקים עד סוף 1990. חלק משיריו בוצעו בגרסאות כיסוי בתחרויות מוזיקה טלוויזיוניות.

רשימת השירים
------------


| מס' | שם | משך |
| --- | --- | --- |
| 1. | חופשת מולדת | 4:46 |
| 2. | יוצא לאור | 4:40 |
| 3. | הצגה יומית | 5:12 |
| 4. | בוא בטוב | 4:20 |
| 5. | מותק תל אביב | 4:00 |
| 6. | תחנה בזמן | 3:36 |
| 7. | שבע | 5:15 |
| 8. | שם באבן | 3:05 |
| 9. | תרגיל נסיגה אחרון | 4:05 |
| 10. | מתוח | 4:30 |
| **משך כולל:** | **43:29** |

קישורים חיצוניים
----------------

**ביקורות**

* אדר אבישר, תקליט השבוע - מזי כהן: מזי כהן - הד ארצי, מעריב, 3 ביוני 1988
* טל פרי, הצגת בכורה מרשימה, מעריב, 3 ביוני 1988
* יוסי חרסונסקי, רק מעט ממה שמזי מסוגלת לתת, מעריב, 24 ביוני 1988

הערות שוליים
------------

1. ↑  אבי מורגנשטרן, מעידות בטקסטים, מעריב, 20 במרץ 1987
2. ↑  תקליט בעבודה, חדשות, 20 בפברואר 1987
3. 1 2  דודי פטימר, ‏"אני מנותקת. ביישנית. זה האופי שלי": מזי כהן חוזרת עם שיר חדש, באתר מעריב אונליין, 26 ביוני 2020
4. ↑  מזי מחכה לתשובה, מעריב, 13 באפריל 1988
5. ↑  עתי"ם, מזי כהן תקבל 31 אלף דולר פיצויים מסי.בי.אס, חדשות, 8 בנובמבר 1990
6. ↑  טל פרי, אן.אם.סי. תפצה את הזמרת מזי כהן ב־30.000 דולר, מעריב, 6 בנובמבר 1990
**מזימת הנעליים הממולכדות** הייתה ניסיון כושל של מחבל מוסלמי בריטי לפוצץ בפיגוע התאבדות מטוס נוסעים מעל האוקיינוס האטלנטי ב-22 בדצמבר 2001.

התקרית
------

טיסה 63 של חברת אמריקן איירליינס המריאה ב-22 בדצמבר 2001 (שלושה חודשים לאחר פיגועי 11 בספטמבר) מנמל התעופה שרל דה-גול שליד פריז בדרכה למיאמי שבארצות הברית. משם הייתה הטיסה אמורה להמשיך אל פיניקס שבאריזונה. במטוס מדגם בואינג 767 נמצאו 197 נוסעים ואנשי צוות.

בין הנוסעים נמצא ריצ'רד ריד, מוסלמי קיצוני בריטי. חקירת שירותי מודיעין מערביים לאחר האירוע העלתה שהוא היה פעיל בארגון אל-קאעידה ושהה באפגניסטן בשנת 1998. בסוליות נעליו החלולות הוטמנו 280 גרם של חומרי נפץ מסוג טריאצטון ו-PETN - כמות המספיקה כדי להבקיע חור בדופן מטוס. הוא ביקש לעלות יום קודם לכן על טיסה באותו קו והדבר נאסר עליו.

בעת שהמטוס נמצא מעל האוקיינוס האטלנטי התלוננו נוסעים על ריח של עשן בתא. אחת הדיילות ניגשה לבדוק את התלונה ומצאה את ריד יושב לבדו במושב ליד חלון ומנסה להדליק מצית. היא הזהירה אותו שהעישון בטיסה אסור והוא הבטיח להפסיק. מספר דקות לאחר מכן הבחינה הדיילת בריד גוהר במושבו וניסתה לברר מה מעשיו. אז היא ראתה בחיקו נעל כשפתיל משתלשל ממנה וגפרור דולק בידו. אחר כך התברר שהוא לא הצליח להדליק את הפתיל כיוון שזה נרטב מזיעה מכף רגלו. הדיילת ניסתה לתפוס בו אך הוא הדף אותה והכה דיילת אחרת שחשה לעזרתה. בהלה השתררה במטוס. בעזרתם של מספר נוסעים הוכנע ריד ונכבל באמצעים מאולתרים. רופא שהיה במטוס הזריק לו סם הרדמה שנמצא בערכה הרפואית במטוס. 

הטיסה הופנתה לנחיתה בנמל התעופה הבינלאומי לוגן שבבוסטון. המשך הטיסה היה מתוח שכן היה חשש שעל המטוס נמצאים מחבלים נוספים, שינסו לפעול. שני מטוסי קרב ליוו את המטוס לנחיתה. שוטרים מיחידת לוחמה בטרור עלו למטוס ועצרו את ריד והמטוס פונה מיושביו. בבדיקת נעליו של ריד נמצאו בהן חומרי הנפץ.

לאחר התקרית
-----------

ריד נשפט בארצות הברית וב-2003 הורשע ונדון למאסר עולם. 

האירוע הביא לשינוי בנוהלי הבידוק הביטחוני בנמלי התעופה בארצות הברית ועוד בנוגע להגבלות הכנסת נוזלים למטוס.

ב-25 בדצמבר 2009 ניסה מחבל אסלאמי ממוצא ניגרי להפיל מטוס נוסעים בשמי ארצות הברית (טיסה 253 של נורת'ווסט איירליינס) באמצעות הפעלת חומר נפץ שהוטמן בבד תחתוניו. נוסע הבחין בו בעת שניסה להצית את המטען והפיגוע נמנע.

קישורים חיצוניים
----------------

* עדות ראייה של אחד הנוסעים במטוס
* ידיעה על פעילותו של ריד באל-קאעידה, באתר CNN
* תיק התקרית והיסטוריית המטוס של טיסה 63 של אמריקן איירליינס, באתר Aviation Safety Network (באנגלית)

הערות שוליים
------------

1. ↑  יצחק בן-חורין והסוכנויות, נכשל ניסיון פיגוע טרור בטיסה מהולנד לארה"ב, באתר ynet, 26 בדצמבר 2009
**קירבי** (באנגלית: **Kirby**) היא עיירה בחבל וינונדוט (אנ') שבאוהיו בארצות הברית. בשנת 2019 נרשמו בעיירה 110 תושבים.

היסטוריה
--------

היסודות לקירבי הוקמו בשנת 1854, על ידי אם. אייץ'. קירבי (M. H. Kirby), שעל שמו גם נקראת העיירה. סניף דואר נחנך בעיירה זמן מה לאחר מכן באותה השנה. הסניף פתוח עד היום.

גאוגרפיה
--------

לפי לשכת מפקד האוכלוסין של ארצות הברית, שטח העיירה הוא כ-0.28 קילומטרים רבועים.

דמוגרפיה
--------

### מפקד 2000

נכון למפקד האוכלוסין של שנת 2000, התגוררו בעיירה 132 נפשות, 52 משקי בית ו-37 משפחות. הרכב האתני בעיירה היה 100% לבנים.

ההכנסה החציונית למשק בית הייתה כ-33,333 דולרים, ואילו ההכנסה החציונית למשפחה הייתה 51,094 דולר לשנה בקירוב. ההכנסה החציונית לגברים הייתה כ-33,333 דולרים, בעוד לנשים הייתה 25,833 דולרים לשנה.

### מפקד 2010

נכון למפקד האוכלוסין של 2010, התגוררו בעיירה 118 נפשות, 50 משקי בית ו-29 משפחות. ההרכב האתני בעיירה היה 99.2% לבנים ו-0.8% משני מוצאים או יותר.

נכון למפקד זה, בעיירה נמנו 50 משקי בית, ב-26% מתוכם היו ילדים מתחת לגיל 18. ב-40% ממשקי הבית היו זוגות נשואים שחיים יחד. 10% נוהלו על ידי אישה יחידה, 8% נוהלו על ידי גבר יחיד ו-42% נוהלו על ידי לא נשואים. 28% משקי נוהלו על ידי יחידים, וב-8% על ידי בני 65 ומעלה. גודל משק הבית הממוצע עמד על 2.3 נפשות וגודל המשפחה הממוצע עמד על כמעט 3 נפשות.

הגיל החציוני בעיירה היה 32.5 שנים. 20.3% מהתושבים מתחת לגיל 18, 62% היו בין הגילאים 18 ו-65 ו-11% היו מעל לגיל 65. 60.2% מתושבי העיירה היו גברים ו-39.8% היו נשים.

קישורים חיצוניים
----------------

ויקישיתוף מדיה וקבצים בנושא **קירבי** בוויקישיתוף

הערות שוליים
------------

1. ↑  The history of Wyandot county, Ohio, containing a history of the county; its townships, towns, churches, schools, etc..
2. ↑  "Wyandot County".
3. ↑  find an office
4. ↑  US Gazetteer files 2010
5. 1 2  אתר מפקד האוכלוסין האמריקאי (באנגלית)
סוגים של קירות תומכים**קיר תומך** הוא מבנה שתפקידו מניעת תזוזת עפר או אדמה. קירות תומכים נבנים מבטון, אבן, פלדה ועץ ומבוצעים בשלושה אופנים עיקריים.

קירות כובד
----------

קירות כובד הם אלמנטים רחבים העשויים על פי רוב מאבן, מסלעים גדולים, או מבטון לא מזוין, ומשקלם העצמי הגדול הוא זה שעוצר את תנועת העפר. דוגמה לקיר כובד הוא הכותל המערבי, שנבנה בתבנית פירמידאלית, כך שכל נדבך נסוג בכשני סנטימטרים פנימה ביחס לנדבך שתחתיו.

קירות תומכים דקים
-----------------

קירות אלו מבוצעים מבטון מזוין וצורתם כצורת האות L או T הפוכה. הקירות האלו מנצלים את משקל העפר מצידם האחד כדי לעצור את תנועת העפר בצידם השני. כיום בניית קירות כאלה מקובלת מאוד בעבודות הבנייה.

קירות שיגומים
-------------

במקור קירות אלו היו עשויים לוחות פלדה או עץ שהיו מוחדרים לאדמה לעומק מספיק וכך היו יוצרים מעין גדר שהייתה עוצרת את תנועת האדמה. היום מקובל יותר לבצע קירות כאלו משורה של כלונסאות בטון צמודים זה לזה הנקדחים לעומק רב. לאחר הקידוח והיציקה, ניתן לחפור מצידם האחד ולהנמיך את מפלס האדמה מבלי לאפשר לקרקע בצידם השני לנוע.

קירות תומכים מבטון טרום
-----------------------

קיר תומך בשיטת טר ארמה
קירות תומכים מבטון טרום מורכבים מלוח בטון טרומי ומאביזר עיגון.

### קירות קרקע משוריינת

אלו קירות אשר החזית נועדה לשמש אלמנט אדריכלי. תימוך הקרקע מתבצע על ידי שריון פלדה או פולימרי. אורך השריון בגב הקיר יהיה כ-70% מהגובה הכללי של הקיר.

קירות תומכים ועוגני קרקע
------------------------

כדי לעצור את תנועת הקרקע ניתן לשלב בין קירות תומכים (בעיקר דקים) לעוגני קרקע שהם משקולות הקשורות בכבלים על הקיר התומך. עוגן הקרקע משמש בלם מסייע לפעולת הקיר התומך, כיוון שמשקלו מונע מהקיר לנוע ובכך הוא מחזק את התנגדות הקיר לתנועת הקרקע.

עוגני הקרקע משמשים שנים בענף הבנייה לייצוב מבנים, מדרונות, קירות תומכים, מזחים סכרים ועוד. המטרה הראשונית והחשובה ביותר של עוגן קרקע, הנה העברת כוחות מחזית המבנה אל אזור יציב בתת-הקרקע. יציבות זו מושגת באמצעות הגדלה משמעותית של הכוחות הנורמליים הפועלים על מישורי הרס פוטנציאליים. דריכת עוגני הקרקע לכוח עבודה נדרש מראש, עשויה להקטין תזוזות עתידיות של המבנה המעוגן. חלופות עוגני קרקע צריכה להביא בחשבון את הטכנולוגיה המתקדמת המשמשת לגיוס כוחות עבודה גבוהים יחסית, תוך בדיקה מידית של התסבולת לטווח קצר ולטווח ארוך.

תכנון קירות תומכים
------------------

תכנון קירות תומכים הוא תחום חשוב בתורת הנדסת המבנים. מבחינה מבנית, קירות תומכים הם בעלי תצורה פשוטה יחסית אבל העומסים הפועלים עליהם הם מורכבים ואינם סטנדרטיים. את הקיר התומך צריך לתכנן כך שיעמוד בשלושה מצבים:

1. שקיעה
2. החלקה
3. התהפכות

בעת התכנון מחושב שיווי המשקל של הקיר לעמידה בשלושת המצבים האלו, כלומר, יש לדאוג לכך שהקיר יהיה מספיק רחב כדי שלא ישקע ויש לוודא שהקיר לא יזוז ממקומו ולא יתהפך.

ראו גם
------

* גיאומכניקה
* חלקלקה

קישורים חיצוניים
----------------

ויקישיתוף מדיה וקבצים בנושא **קיר תומך** בוויקישיתוף
* קיר תומך, באתר אנציקלופדיה בריטניקה (באנגלית)

הערות שוליים
------------

1. ↑  אינג' מוטי יוגר, עוגני קרקע בישראל, באתר יוגר יועצי קרקע, ‏8/4/21

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533910205171
* BNE: XX531924
* BnF: cb11932548b (data)
* GND: 4183856-7
* LCCN: sh85113309
* NDL: 00574275
* NKC: ph123778

 |
ממרח שוקולד "השחר העולה"
**השחר העולה** היא חברה ישראלית המייצרת ממתקים המבוססים על שוקולד וכן ממרחים שונים. המוצר המזוהה עם החברה יותר מכל הוא ממרח השוקולד "השחר העולה", אותו היא מייצרת מאז 1955. מותג זה מחזיק בנתח שוק משמעותי משוק ממרחי השוקולד בישראל.

החברה הוקמה בשנת 1948 במפרץ חיפה על ידי חמישה אחים בני משפחת וידברג שעלו מרומניה. בתחילה נקרא המפעל הקטן שהקימו "השחר האחים וידברג". את המילה "שחר" הוסיפו לשמם בשל יופיו של השחר. תחילה ייצרו במפעל ממתקים שונים, כגון חלווה, ופלים וריבות. בראשית שנות ה-60 חברה למשפחת וידברג משפחת לבקוביץ', והמפעל התרחב. עם השינוי בבעלות על החברה, שונה גם שמה לשמה הנוכחי - "השחר העולה".

בראשית שנות ה-80, עם התגברות התחרות בענף הממתקים, החליטה הנהלת החברה להתמקד בייצור ממרח השוקולד. במהלך השנים נוספו לממרח השוקולד מוצרים נוספים כגון: ממרח פרווה, נוגט, ממרח אגוזים, ממרח נוגט אגוזים, צימקאו (שוקולד לבישול ואפיה), קקאו, שוקולד לבן, מגולגלת שחורה ולבנה. כל מוצר משווק באופן שונה, לדוגמה במשקלים שונים שמפעל מספק ובגרסאות שונות כמו פירורים או מיני (מגולגלת).

בפברואר 2008 נגנבו מהמפעל באזור התעשייה במפרץ חיפה 100 טונות של ממרח שוקולד וכן המחשב שהכיל את צילומי מצלמות האבטחה וגם כספת ובה תלושי שי לחג, שיועדו לעובדי המפעל. לאחר כחודש נעצר חשוד במעשה.

בשנת 2008 העסיקה חברת "השחר העולה" כ-70 עובדים, מתוכם הועסקו 40 בייצור עצמו.

את הלוגו הקליגרפי של החברה צייר המעצב יונה קולמן.

מפעל השחר העולה, 2018

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **השחר העולה** |

* 

* אתר האינטרנט הרשמי של השחר העולה
* מפעלים מספרים על עצמם, דבר, 3 בפברואר 1966
* שלי פז, שוקולד "השחר" - המלך של הממרחים, באתר ynet, 10 באוקטובר 2005
* ג'ינג'י פרידמן, השחר העולה. עולה ועולה... באתר ynet, 28 במאי 2007
* אבי שאולי, שלומית לן, ‏מריר: ביקור נדיר במפעל המיתולוגי של שוקולד "השחר העולה", באתר גלובס, 6 בספטמבר 2012
* צח שפיצן, סערה בממלכת השוקולד, באתר ynet, 1 ביולי 2016

הערות שוליים
------------

1. ↑  פאדי עיאדאת, 100 טון של שוקולד "השחר העולה" נגנבו בחיפה, באתר הארץ, 26 בפברואר 2008
2. ↑  פאדי עיאדאת, נעצר חשוד בגניבת מאה טון שוקולד השחר העולה מהמפעל בחיפה, באתר TheMarker‏, 3 באפריל 2008
**מימודקטילוס** (שם מדעי: ***Mimodactylus***) הוא סוג של פטרוזאור מהקבוצה פטרנודונטואידה, שחי במשך הקרטיקון העליון שלפני 95 מיליון שנה בלבנון. הוא התגלה בשטחי "Hjoula" שבהר הלבנון, לבנון. המאובנים שלו חולצו בידי משלחת של אוניברסיטת אלברטה ותוארו ב-2019 בידי אלכסנדר קלנר ושותפיו. משמעות השם של הפטרוזאור היא מהקיצור MIM - קיצור של המוזיאון של ביירות, Mineral Museum והסיומת "פטרוס" - אצבע. שם המין *Mimodactylus libanensis* נובע מהימצאו בלבנון.

פטרוזאור זה היה קרובו של הצירדקטילוס, והוא הכיל ממצאים כמעט שלמים למעט כמה חוליות וקצה האגן, לרבות גולגולת שלמה ולסת ישרה מלאה שיניים חרוטיות. מוטת הכנפיים של הפטרוזאור שנמצא הגיע ל-135 סנטימטרים והיא כנראה השתייכה לפרט צעיר.

הפטרוזאור עופף לאורך דרומו של ים תטיס בחיפוש אחרי דגים, חסילונים וטרף דומה, אותו שלה בעזרת מקורו הגדול כמו של שקנאי. לעיתים בעוד הוא התעופף מעל פני המים הוא נחטף בידי זוחלים ימיים או כרישים שארבו לו.

קישורים חיצוניים
----------------

ויקישיתוף מדיה וקבצים בנושא **מימודקטילוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

* First complete pterosaur from the Afro-Arabian continent: insight into pterodactyloid diversity באתר nature (באנגלית)
* הפטרוזאור המעופף שחי לידנו באתר ynet
**רנו קדג'אר** (באנגלית: **Renault Kadjar**) היא מכונית במרכב קרוסאובר בעלת חמישה מקומות, שיוצרה על ידי רנו בין השנים 2015―2021. היא הוצגה בתערוכת הרכב הבינלאומית של ז'נבה בשנת 2015 והגיעה לישראל בשנת 2016.

מפרט טכני
---------

הקדג'אר כוללת מנוע טורבו בנזין I4 צילנדרים בנפח 1.2 ליטרים המספק כ-130 כוחות סוס ב-5,500 סיבובים לדקה. תיבת הילוכים אוטומטית רובוטית כפולת מצמד בעלת שבעה הילוכים. היא מאיצה מ-0 ל-100 קילומטרים לשעה בתוך 10.7 שניות ומגיעה למהירות מרבית של 192 קילומטרים לשעה.

מתיחת פנים שנת 2019
-------------------

בשנת 2019 עברה הקדג'אר מתיחת פנים, הכוללת מנוע משופר. מנוע הוא מנוע טורבו בנזין I4 צילינדרים בנפח 1.3 ליטרים המספק כ-140 כוחות סוס ב־3,500 סיבובים לדקה, תיבת הילוכים חצי־אוטומטית בעלת שבעה הילוכים. המכונית מאיצה מ-0 ל-100 קילומטרים לשעה בתוך 9.6 שניות.

סיום ייצור
----------

הקדאג'ר לא הייתה מכונית מבוקשת, הלקוחות באירופה העדיפו לקנות ניסאן קשקאי או פיג'ו 3008. בשנת 2021 הופסק הייצור של הקדג'אר וב-8 במרץ 2022 חשפה רנו את הרנו אוסטרל כמחליפת הקדאג'ר.

גלריה
-----

* לפני מתיחת הפניםלפני מתיחת הפנים
* אחרי מתיחת הפניםאחרי מתיחת הפנים

קישורים חיצוניים
----------------

ויקישיתוף מדיה וקבצים בנושא **רנו קדג'אר** בוויקישיתוף
* אתר האינטרנט הרשמי של רנו קדג'אר

הערות שוליים
------------

1. ↑  רנו קדג'אר: פנאי קומפקטי בניחוח צרפתי, באתר אוטו, ‏3 בפברואר 2015
2. ↑  2016 רנו קדג'אר בישראל – מחיר החל מ-139,990 שקל, באתר קארטיוב, ‏9 במאי 2016
3. ↑  רנו קדג'אר מפרט טכני, באתר קארטיוב
4. ↑  רנו קדג'אר מפרט טכני שנת 2019, באתר רנו
5. ↑  cartube, רנו אוסטרל 2022 נחשף - קפיצת מדרגה מרשימה - cartube, באתר www.cartube.co.il
התמונה הראשונה שצולמה בשנת 1917
**הפיות מקוטינגלי** (באנגלית: **Cottingley Fairies**) היא סדרה של 5 תצלומים שצולמו בשנים 1917 עד שנת 1921 בידי אלסי רייט, שהייתה בת 16 בעת צילום התמונות הראשונות, ודודניתה פרנסיס גריפינס, שהייתה אז בת 10. התמונות צולמו בכפר קוטינגלי ליד ברדפורד שבאנגליה. 

בתמונות מוצגות אלסי ופרנסיס ביחד עם פיות. אלסי ופרנסיס רצו להוכיח כי פיות אכן קיימות ותמונות אלה היוו אסמכתה לדבר במשך שנים, לרבות אמונתו של ארתור קונאן דויל באמיתותן, למרות שרבים האמינו שהתמונות מזויפות.

ברבות השנים הפכו התמונות לסמל תרבות. אלסי ופרנסיס גדלו, התחתנו ועברו לגור מחוץ לאנגליה.
בתחילת שנות ה-80 התקשורת שבה להתעניין בתמונות ובשנת 1983, 66 שנים לאחר שהתמונה הראשונה צולמה, הודו אלסי ופרנסיס בריאיון לעיתון "The Unexplained" כי התמונות היו מזויפות וכי הן גזרו תמונות של פיות מספר ילדים פופולרי של תקופת ילדותן.

פרנסיס נפטרה בשנת 1986 בגיל 78. אלסי נפטרה בשנת 1988 בגיל 87.

התמונות מוצגות כיום במוזיאון המדע והתקשורת הלאומי בברדפורד.

קישורים חיצוניים
----------------

ויקישיתוף מדיה וקבצים בנושא **הפיות מקוטינגלי** בוויקישיתוף
* "פרשת הפיות מקוטינגלי", באתר של ג'יימס רנדי (באנגלית)
* מירי פרקס, ‏גם אתם האמנתם: התמונות שעבדו על כולנו, באתר ‏מאקו‏‏, ‏25 בדצמבר 2014‏
**מיזם משותף** (באנגלית: **Joint venture** או בקיצור **JV**) הוא גוף עסקי שנוצר על ידי שני צדדים או יותר, המאופיין בדרך כלל בבעלות משותפת, תשואות וסיכונים משותפים וניהול משותף. בדרך כלל מצטרפות חברות למיזמים משותפים מאחת מארבע סיבות: גישה לשוק חדש, במיוחד שווקים מתעוררים; כדי להשיג התייעלות של יתרון לגודל על ידי שילוב נכסים ופעולות; לחלוק את הסיכון עבור השקעות או פרויקטים גדולים; או כדי לקבל גישה למיומנויות ויכולות של שותף המחזיק בהם.

מרבית המיזמים המשותפים מוקמים כחברה בע"מ, אם כי חלקם, כמו בענף הנפט והגז, הם שותפויות מוגבלות. לעיתים נפגשים יחידים כדי ליצור שותפות זמנית לצורך מיזם מסוים, ניתן לכנות שותפות כזו גם מיזם משותף בו הצדדים הם "שותפים משותפים".

התאגדות ומבנה חוקי
------------------

ניתן להשיג מיזם משותף בדרכים רבות, העיקריות שבהן:

* משקיע זר קונה החזקה בחברה מקומית
* חברה מקומית הרוכשת עניין בחברה זרה קיימת
* יזמים זרים ומקומיים המקימים יחד מיזם חדש
* כל היזמים יחד מקימים מיזם חדש עם הון ציבורי ו/או חוב בנקאי

בבריטניה, בהודו ובמדינות רבות בהם השיטה המשפטית היא של המשפט המקובל, על מיזם משותף (או חברה שהוקמה על ידי קבוצת אנשים) להגיש לרשות המתאימה את מזכר ההתאגדות. זהו מסמך סטטוטורי המודיע לציבור החיצוני על קיומו. הציבור יכול לראות את זה במשרד שאליו הוא מוגש. יחד עם תקנון, הוא מהווה "חוקה" של המיזם המשותף במדינות אלה. התקנון מסדיר את היחסים בין בעלי המניות לדירקטורים בחברה ויכול להיות מסמך ארוך ביותר. הוא עוסק בסמכויות שהועברו על ידי בעלי המניות לדירקטורים ואלו המוחזקות על ידם, המחייבות קבלת החלטות רגילות, החלטות מיוחדות וקיום אסיפות כלליות חריגות כדי להביא להחלטת הדירקטורים.

עם הקמתו, הופך המיזם המשותף לישות משפטית חדשה עם המשמעות ש:

* היא נפרדת רשמית ממייסדיה, שאחרת עשויים להיות תאגידי ענק, אפילו בקרב המדינות המתפתחות
* המיזם המשותף יכול להתקשר בשמו, לרכוש זכויות (כגון הזכות לרכוש חברות חדשות)
* יש לה חבות נפרדת מזו של מייסדיה, למעט הון מושקע
* היא יכולה לתבוע (ולהיתבע) בבתי משפט.

פירוק המיזם המשותף
------------------

בדרך כלל המיזם המשותף אינו קבוע, ויכול להיות מפורק כאשר:

* מטרות המיזם המקוריות הושגו
* מטרות המיזם לא הושגו, והמיזם מחליט להתפרק
* אחד או שני הצדדים אינם מסכימים עוד עם מטרות המיזם המשותף
* משך הזמן שהוסכם על המיזם המשותף פג
* סוגיות משפטיות או פיננסיות מביאות לפירוקו
* התנאים שהתפתחו בשוק השתנו כך שהמיזם המשותף כבר אינו מתאים או רלוונטי
* צד אחד רוכש את השני

קישורים חיצוניים
----------------

* יוסי גינוסר, רו"ח, ‏ביקורת פנימית של מיזמים משותפים, באתר גלובס, 8 בספטמבר 1998
* מיזם משותף, באתר אנציקלופדיה בריטניקה (באנגלית)
* מיזמים משותפים, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536286705171
* BnF: cb13318722g (data)
* GND: 10290927-1
* LCCN: sh85070654
* NARA: 10638981
* NKC: ph116247

 |
**אלכסנדרה וסטר** (בגרמנית: **Alexandra Wester**; נולדה ב-21 במרץ 1994) היא אתלטית גרמנייה המתחרה בקפיצה לרוחק.

ביוגרפיה
--------

וסטר נולדה בגמביה, בתם של אב גרמני ואם מגאנה. בגיל שלוש עברה עם משפחתה לגרמניה ובגיל שש החלה להתאמן באתלטיקה. ב-2008 הצטרפה למועדון האתלטיקה מיינץ וב-2009 שברה את שיא גרמניה לנערות בקרב שבע. בגיל 16 סיימה שנייה בקפיצה לרוחק באליפות גרמניה עד גיל 18. היא עמדה לייצג את גרמניה באליפות העולם לנוער ב-2011 בקרב שבע אך סמוך לפני התחרות נפצעה בעת ריצת משוכות וסבלה מקרע במניסקוס ומקרע ברצועה הצולבת בברכה. היא נאלצה לעבור מספר ניתוחים ותקופת שיקום ממושכת של למעלה משנה, לפני שיכלה לחזור ולהתחרות.

ב-2014 עברה לארצות הברית והחלה ללמוד ולהתאמן באוניברסיטת מיאמי. לאחר שנה חזרה לגרמניה ולמועדון מיינץ. במהלך 2015 עברה למועדון האתלטיקה בקלן והחלה להתאמן אצל צ'ארלס פריידק, אלוף העולם בקפיצה משולשת ב-1999. היא השילה ממשקלה והתמקדה בשיפור מהירותה. באוגוסט 2015 קבעה שיא אישי של 6.59 מטר בתחרות באצטדיון בקאסל. בתחרות שהתקיימה בפברואר 2016 באולם בברלין קבעה שיא אישי של 6.95 מטר, תוצאה שרק שתי קופצות גרמניות השיגו טובה ממנה בעבר באולם, הייקה דרקסלר (7.37) והלגה רדקי (7.09). שבועיים לאחר מכן זכתה באליפות גרמניה באולם כשקבעה תוצאה של 6.75 מטר. באליפות העולם באתלטיקה באולם 2016 סיימה במקום השישי בתוצאה של 6.67 מטר. ביוני 2016 שיפרה את שיאה האישי ל-6.79 מטר. באולימפיאדת ריו דה ז'ניירו סיימה במקום ה-34 במוקדמות. באליפות העולם באתלטיקה 2017 סיימה במקום ה-27 במוקדמות.

מלבד העיסוק באתלטיקה עובדת וסטר גם כדוגמנית.

קישורים חיצוניים
----------------

ויקישיתוף מדיה וקבצים בנושא **אלכסנדרה וסטר** בוויקישיתוף
* אלכסנדרה וסטר, ברשת החברתית אינסטגרם
* אלכסנדרה וסטר, באתר הוועד האולימפי הבין-לאומי
* אלכסנדרה וסטר, באתר olympedia.org
* אלכסנדרה וסטר, באתר התאחדות האתלטיקה הבין-לאומית
* אלכסנדרה וסטר, באתר ליגת היהלום
* אלכסנדרה וסטר, באתר Track and Field (נשים)

* אלכסנדה וסטר באתר סוכנות הדוגמנות וילהלמינה
* Alexandra Wester: Vom Model zur Weltklassespringerin, אתר יורוספורט, 25 בפברואר 2016

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 248037

 |
**מימוזה**, **ביקרוקס** או **β בצלב הדרומי** הוא הכוכב השני בבהירותו בקבוצת הכוכבים הצלב הדרומי (Crux) והכוכב ה-20 בבהירותו בשמי הלילה. כוכב זה הוא גם אחד מששת הכוכבים שמופיעים על דגל אוסטרליה. השם מימוזה ניתן לכוכב בעידן המודרני ומקורו אינו ברור, ייתכן שהוא נקרא על שם הפרח מימוזה ממשפחת המימוסיים הנפוץ בחצי הכדור הדרומי. השם האחר - ביקרוקס, הוא קיצור של בטא - קרוקס, כלומר של בטא בצלב הדרומי.

מאפיינים
--------

מימוזה הוא תת-ענק כחול מסוג ספקטרלי B0.5 IV, מסתו מוערכת בכ-14 מסות שמש, רדיוסו כ-8 רדיוסי שמש והוא מאיר באור נראה בעוצמה פי 3,000 מהשמש. טמפרטורת הכוכב גבוהה ביותר, יותר מ-28,000 קלווין ולכן רוב הקרינה הנפלטת ממנו היא בתחום העל סגול כך שעוצמת ההארה הכוללת שלו היא למעשה פי 34,000 מהשמש.

למרות גילו הצעיר יחסית של הכוכב - כ-10 מיליון שנים, הוא נמצא לקראת סיום היתוך המימן שבליבתו להליום והוא צפוי להפוך לענק כחול, ואחר כך לענק אדום ולסיים את חייו כסופרנובה. בדומה לכוכבים מסוגו, מימוזה הוא כוכב משתנה מהסוג של β בקפאוס ובהירותו משתנה בין דרגות 1.2 ו-1.3.

למימוזה יש כוכב נלווה עמום יותר, מימוזה B, המקיף אותו בזמן הקפה של 5 שנים במרחק של כ-8 יחידות אסטרונומיות. בשל הקרבה הרבה ביניהם לא ניתן להבחין בבן הזוג וקיומו הוסק ממדידות ספקטרוסקופיות של האור המגיע ממימוזה. מלבד העובדה שמדובר בכוכב עמום בהרבה מהכוכב הראשי, לא ידועות תכונותיו של בן הזוג.

קישורים חיצוניים
----------------

ויקישיתוף מדיה וקבצים בנושא **מימוזה** בוויקישיתוף
* מימוזה באתר של ג'ים קלר
* מימוזה ב"כוכבים גדולים"
* מימוזה, באתר אנציקלופדיה בריטניקה (באנגלית)
* מימוזה, בבסיס הנתונים SIMBAD לגרמי שמיים אסטרונומיים

| הכוכבים הבהירים בקבוצת הצלב הדרומי |
| --- |
| 

|  |  |
| --- | --- |
| α (אקרוקס) • β (מימוזה) • γ (גקרוקס) • δ |  |

 |
המונח "הפיורד" מפנה לכאן. לערך העוסק בתצורת נוף, ראו פיורד.

הפיורד (2008)
**מרסא אל-מראח'** (בערבית: **مرسى المراخ**, בתרגום חופשי לעברית: "מרינת אל-מראח'") הוא מפרצון בצפון מפרץ אילת המכונה על ידי התיירים "**הפיורד**".
המפרצון נמצא בחוף המערבי של מפרץ אילת כ-15 קילומטרים דרומית-מערבית לטאבה וכ-6 קילומטרים דרומית מערבית לג'זירת פרעון. הוא נמצא במחוז דרום סיני שבמצרים וזכה לשמו בשל ההרים המקיפים את לשון הים - בדומה לפיורדים בנורווגיה.  

בשנים בהן שלטה ישראל באזור (1982-1967) היה הפיורד אתר עצירה פופולרי לתיירים הישראלים בדרכם מאילת לכיוון נואיבה, דהב ושארם א-שייח'.

בדומה לאתרים אחרים לאורך חוף סיני המזרחי, גם ליד הפיורד מצויה שונית אלמוגים. בין היתר, מצוי בה "חור" (בדומה ל"חור הכחול" בדהב) המהווה אתר צלילה לנופש.

בריכת השמש
----------

כחצי קילומטר מדרום למפרץ, מעבר להר הבולט אל תוך הים, נמצאת סמוך לחוף בריכת שמש טבעית. שכבות המים בבריכה אינן מתערבבות בגלל ריכוז המלחים הגבוה שבשכבה התחתונה והבדלי הצפיפות שבין שכבות המים. תופעה זו גורמת לכך שהשכבה העליונה של המים היא קרירה בעוד שהשכבה התחתונה חמה מאוד ומסוכנת לרחצה.

קישורים חיצוניים
----------------

ויקישיתוף מדיה וקבצים בנושא **הפיורד** בוויקישיתוף
* The Fjord Temptations, באתר משרד התיירות של מצרים (באנגלית)
* צילומים של "הפיורד" ושל ג'זירת פרעון

הערות שוליים
------------

1. ↑  The Fjord Temptations
2. ↑  חיים ברק, כיצד ניתן להפיק אנרגיה סולארית מבריכת שמש?, באתר מכון דוידסון לחינוך מדעי, 7 באוגוסט 2010